kardosdrur/scandi-wiki huggingface dataset:
Bernard Goffinet

Bernard Goffinet (født 18. maj 1966) er en biolog ansat ved University of Connecticut i USA, der forsker i systematik og økologi inden for mosser, svampe, hornblade og laver. Bernard Goffinet opdaterer løbende en hjemmeside med en klassifikation af mosser, der støtter sig på fylogenetik og molekylærbiologisk forskning.

Bernard Goffinet fik sin første uddannelse indenfor biologi ved universitet i Liège, Belgien i 1989 og fuldførte en Ph.d. ved University of Alberta, Canada i 1997 . Siden 1999 har han undervist og forsket ved University of Connecticut . Han er
medredaktør af tidsskriftet The Bryologist udgivet af The American Bryological and Lichenological Society.

Bernard Goffinet er medforfatter til mange botaniske artikler. Han har bl.a. interesseret sig for udviklingen af sporespredning vha. insekter hos møg-mosser (Splachnaceae), evolutionen af levermossernes arvemasse samt for fylogenetikken af modelplanten Bulet Muddermos (Physcomitrella patens).

Goffinet er standardforkortelsen (autornavnet) i forbindelse med et botanisk navn. Det er f.eks. en del af autornavnet for Rhizogoniales.

Udgivelser 
 . Miniature Forests of Cape Horn: Ecotourism with a Hand Lens, University of North Texas Press; 2nd edition 2012. 
 , . Bryophyte Biology, Cambridge University Press; 2nd edition 2008. 
 , . Introduction to Bryophytes, Cambridge University Press; 2009. 
  &  (2000) Morphology and classification of mosses. pp. 71-123 in Shaw, A. J. & B. Goffinet (eds.) Bryophyte Biology, 1st ed. Cambridge University Press. 
 , , ,  (2004) Ordinal relationships of pleurocarpous mosses, with special emphasis on the Hookeriales. Systematics and Biodiversity 2: 121-145.
  &  (2004) Systematics of the Bryophyta (Mosses): From molecules to a revised classification. Monographs in Systematic Botany [Molecular Systematics of Bryophytes] 98: 205–239. 
 , , ,  &  (2004) Phylogenetic inferences in the Orthotrichoideae (Orthotrichaceae, Bryophyta) based on variation in four loci from all genomes. Monogr. Syst. Bot. Missouri Bot. Gard. 98: 270–289.
   &  (2008) Morphology and Classification of the Bryophyta. pp. 55-138 in Goffinet, B. & J. Shaw (eds.) Bryophyte Biology, 2nd ed. Cambridge University Press.
   &  (2012) Classification of the Bryophyta (efter Goffinet, Buck, & Shaw, 2008)

Noter

Kilder 
 CV for Bernard Goffinet PDF-dokument, arkiveret udgave fra 2010.
 Library of Congress Name Authority File
 JSTOR plant science

Botanikere med autornavne
Bryologer
Faglitterære forfattere fra USA
Lisa Tjalve

Lisa Tjalve (født 1974 i København) er en dansk operasangerinde.

Eksterne Henvisninger 
 http://www.lisatjalve.com/
 http://www.kirkekoncert.com/?IId=573&EId=51

Operasangere fra Danmark
Personer fra København
The One Hundredth

"The One Hundredth" (også kendt som "The One With The Triplets") er den tredje episode af tv-serien 'Venner''s femte sæson og den 100. episode samlet set. Den var først blev sendt på NBC netværk i USA den 8. oktober 1998.

Gruppen ankommer til hospitalet efter Phoebe (Lisa Kudrow) har fået veer, og skal til at føde. I mellemtiden forsøger Rachel (Jennifer Aniston), at få Monica (Courteney Cox), og sig selv sat op med to mandlige sygeplejersker, hvilket skaber problemer mellem Monica og Chandler (Matthew Perry), som har en affære.

Handling 

Phoebe, Rachel, Joey og Ross ankommer til hospitalet, hvor Phoebe fortæller sygeplejersken ved skrivebordet, at hun er i gang med at føde. I Phoebes hospitalværelse, ankommer Ross og Rachel med dårlige nyheder: hendes læge faldt og slog hovedet i bruseren, hvilket betyder at hun ikke kan være med til fødslen. Den nye læge, Dr. Harad forsikrer Phoebe om, at hun er i gode hænder, indtil han spontant erklærer sin beundring for Fonzie, fra Happy Days flere gange. Phoebe kræver, at Ross finder hende en anden læge, men da den nye læge er for ung til hendes smag, returnere Dr. Harad. 
Phoebe beder Rachel om at tale med sin bror Frank, og overbevise ham om at lade hende beholde én af trillingerne. På fødestuen føder Phoebe to piger og en dreng. Rachel bringer nyheden til Phoebe, om at hun ikke kan beholde en af babyerne. Hun beder hendes venner om at forlade hende, for at få et øjeblik alene med trillingerne.

Rachel fortæller Monica, at hun har formået at finde to mandlige sygeplejersker, der er villige til at gå ud på en date med dem. Monica afslår tilbuddet i første omgang, for ikke at skade hendes hemmelige forhold til Chandler, men da han antager, at hun er villig til at gå ud med sygeplejersken Dan, beslutter  Monica sig for at date ham alligevel. Chandler spørger derfor en kvindelig sygeplejerske til at gå ud på en date med ham, men hun afslår. Efter Phoebe har født, spøger Chandler Monica, om hun virkelig vil på en date med Dan. Hun svarer ham, at eftersom de begge "roder rundt", og hvorfor ikke "rode rundt" med Dan også. Chandler spørger, om Monica havde tjekket ordet i ordbogen, og bemærker at den tekniske definition er "to venner, der plejer en masse om hinanden, og har fantastisk sex, og bare ønsker at tilbringe mere tid sammen". Monica, slået af Chandler ord, kysser ham og går for at afblæse sin date med Dan.

I mellemtiden fortæller en læge Joey , at han lider af nyresten, som sider tæt på hans blære. Han  giver  »liv« til en nyresten, samtidig med Phoebes fødsel.

Produktion 
Episoden blev instrueret af Kevin Bright og skrevet af David Crane & Marta Kauffman. Episoden finder sted på et hospital, hvilket betyder ingen af de sædvanlige filmsæt blev brugt, som således overraskende flere medlemmer af publikum.

Crane kommenterede at episode nummer 100 var en "stor milepæl" for serien, og for at markere den store begivenhed, ville Lisa Kudrows karakter Phoebe føder trillinger. Dette medførte en kulmination på rugemor-historien, som begyndte i fjerde sæson. Historien blev udviklet for at imødekomme Lisa Kudrow's egen graviditet.

Kilder 

Sæson 5 af Venner
Edward Salisbury Dana

Edward Salisbury Dana (født 16. november 1849, død 16. juni 1935) var en amerikansk geolog, søn af James Dwight Dana. 

Dana var efter faderen professor i fysik og kurator ved mineralsamlingen ved Yale University i New Haven, Connecticut. Han har især gjort sig fortjent ved krystallografiske og mineralogiske undersøgelser; ligeledes har han stor fortjeneste af at have omarbejdet efter samtidens fordringer sin faders System of Mineralogy (6. udgave, 1892). Fra 1875 var han medredaktør af "American Journal of Science".

Kilder 

 

Geologer fra USA
Fysikere fra USA
Ansatte ved Yale University
Faglitterære forfattere fra USA
Mineraloger fra USA
Sahorre

Sahorre (catalansk: Saorra) er en by og kommune i departementet Pyrénées-Orientales i Sydfrankrig.

Geografi 
Sahorre ligger 58 km vest for Perpignan. Nærmeste byer er mod vest Escaro (8 km), mod nord Fuilla (4 km) og mod nordøst Vernet-les-Bains (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Spartanske hær

Den spartanske hær har oprindelse  i bystaten Sparta i oldtidens Grækenland,hvor mænd var værnepligtige fra de var syv til de var 50 år gamle. De spiste minimalt og ejede kun det tøj de gik i, deres våben samt en sivmåtte til at sove på. De levede i en altomfattende militærstat.

Grækenland i antikken
Militærhistorie
Lab Rats

Lab Rats også kendt som Lab Rats: Bionic Island er en amerikansk tv-serie der havde premiere på Disney XD i USA den 27. februar 2012. Serien er skrevet af Chris Peterson og Bryan Moore. Den 18. maj 2012 blev der annoceret en anden sæson. Titlen under optagelserne til første pilotepisode var Billion Dollar Freshman, men der blev optaget en ny pilotepisode, med karakteren Bree, under navnet Lab Rats.

Handling

Serien handler om den fjortenårige Leo der flytter med sin mor ind hos stedfaren Donald, som er forsker og har sit eget laboratorium i kælderen hvor han har givet tre søskende, Adam, Bree og Chase, bioniske kræfter der gør dem henholdsvis overnaturligt stærke, hurtige og kloge. Leo, Adam, Bree og Chase bliver gode venner, og mens de stadig vænner sig til hinanden, løser de problemerne der er når man går i high school.

Personer

Leo Francis Dooley (Tyrel Jackson Williams) er den fjortenårige dreng som går i en helt normal high school, men som har nogle bemærkelsesværdige venner. Han har ingen overnaturlige kræfter selv, men forsøger at hjælpe de andre igennem high school. Han bor med vennerne og sin mor, Tasha, og sin stedfar, Donald. Han for dog bioniske evner længere henne i sæson 3 fordi han er ved at miste livet 

Adam Davenport (Spencer Boldman) er den syttenårige storebror til Bree og Chase, og Leos ven. Han er utrolig stærk, men er ikke den skarpeste kniv i skuffen, men han er sød og en charmerende fyr 

Bree Davenport (Kelli Berglund) er den sekstenårige søster til Adam og Chase, og den eneste pige i huset udover Tasha som fungerer som mor til både Adam, Bree og Chase. Hun er lynhurtig, og det giver problemer, især når man løber væk så snart den smarte fyr, Ethan, er i nærheden.

Chase Davenport (Billy Unger) er den femtenårige lilebror til Adam og Bree, og Leos ven. Han er ekstremt klog, og har en parallel identitet, Spike, som træder frem når Chase bliver vred.

Donald Davenport (Hal Sparks) er den geniale og selvglade opfinder af de tre bioniske søskende.

Douglas Davenport (Jeremy Kent Jackson) er Donald's bror og den oprindelige skaber af de tre bioniske søskende. Han er et geni, og har ekstemlige gode kamp evner. Douglas var først en anti-helt, men vente sig til den gode side efter den onde Viktor Krane forrådte ham. Han kom til at bo hos Donald og resten af familien.

Eksterne henvisninger 
 
 

Amerikanske tv-serier fra 2010'erne
Tv-programmer fra Disney XD
Erik Kofoed-Hansen

Erik Kofoed-Hansen (30. januar 1897 i København – 5. marts 1965 i Virum) var en dansk fægter og søofficer. 

Erik Kofoed-Hansen var søn af viceadmiral Otto Joachim Moltke Kofoed-Hansen, blev student fra Metropolitanskolen 1915, sekondløjtnant i Marinen 1918 og avancerede til premierløjtnant 1919, overført til søløjtnant I 1923, blev kaptajnløjtnant 1926, orlogskaptajn 1936 og kommandørkaptajn 1940. 1957 overgik han til reserven. Han var Ridder af Dannebrog, Dannebrogsmand og modtog Hæderstegnet for god tjeneste ved Søetaten og nogle udenlandske ordener.

Erik Kofoed-Hansen, der repræsenterede Idrætsforeningen for Søværnets officerer, deltog ved Sommer-OL 1932 i Los Angeles, hvor han deltog i individuel fleuret og kårde og sluttede på to niende pladser. Endvidere deltog han på det danske hold på fleuret, kårde og sabel, hvor resultaterne var en fjerde og to femte pladser. 

Han blev gift 14. februar 1937 med Greta Aström (21. april 1914 i Gällivare, Sverige – ?, datter af kronojägare Lars Peter Aström (død 1941) og hustru Gustava f. Nordvall.

Eksterne henvisninger 
 
 Sports referencer 
 Kraks Blå Bog 1957 

Fægtere fra Danmark
Søofficerer fra Danmark
Danskere i 1900-tallet
Personer fra København
Riddere af Dannebrog
Personer i Kraks Blå Bog (afdøde)
Modtagere af Hæderstegnet for god tjeneste ved Søetaten
Studenter fra Metropolitanskolen
Inchiri

Inchiri en region beliggende i den vestlige del af Mauretanien, som grænser til Vestsahara, og består af kun et departement (moughataa) med 11.500 indbyggere.

Eksterne kilder og henvisninger 
 Statistik

Mauretaniens regioner
Bent von Müllen

Bent Glad von Müllen (8. maj 1914 i København – 29. december 1944 i Odense) var en dansk tegner og skuespiller.

Tegneren 
Müllen var søn af pianist Christian Kai von Müllen og hustru Julie Albertine Nathalie, født Glad. Han var oprindelig maler og tegner, blev uddannet på Kunsthåndværkerskolen 1932-35 og hos Harald Isenstein 1940. Müllen rejste i Italien 1934-35 og var i Paris 1936 og 1938-39, hvor han var elev hos Fernand Léger og Marcel Gromaire.

Han udstillede på Grønningen 1939 og 1945 (mindeudstilling), Statens Museum for Kunst 1940-41 og med en separatudstilling i Vagn Winkels Kunsthandel 1940 (sammen med Ib Schmedes). Posthumt blev hans tegninger udstillet på Dansk Kunstudstilling i Oslo 1946. Han var en habil portrættegner og er repræsenteret i Den Kongelige Kobberstiksamling og på Teatermuseet i Hofteatret.

Skuespilleren 
Han læste hos John Price, Henrik Bentzon og Jon Iversen og fik sin debut på de skrå brædder den 3. september 1942 på Frederiksberg Teater som Lucentio i Trold kan tæmmes. Dernæst spillede han den unge maler i Pas på malingen på Henrik Bentzons turné. Bent von Müllen blev videreuddannet på Odense Teaters elevskole og var fra 1943 til sin død ved Odense Teater, hvor han snart efter viste sit talent i flere større roller. Han havde bl.a. roller i Du skønne ungdom, I regn og i blæst, Mod fremmed kyst, Hvem er jeg, Helligtrekongersaften, Den politiske kandestøber, En tosset familie, Genboerne og 30 års henstand, hvor han spillede søofficeren, der i sidste afdeling skyder sig selv. Han fik stor succes i Peer Gynt, hvor han i 1944 spillede hovedrollen.

Müllens sidste optræden på Odense Teater 29. december 1944 i 30 års henstand blev også hans sidste dag i live, idet han blev offer for clearingmord. Gestapochefen i Odense Wolfgang Söhnlein havde oprindeligt planlagt, at Bent von Müllen og skuespillerkollegaen Arne-Ole David skulle skydes, mens de stod på scenen. Planen blev opgivet i sidste øjeblik. Efter aftenens forestilling forlangte 3 mænd at se identitetskort, og Bent von Müllen blev derpå skudt på stedet med seks skud af Kai Henning Bothildsen Nielsen. Drabet var hævn for likvideringen af en stikker.

Han er begravet på Vedbæk Kirkegård. Efter krigen blev der sat en mindeplade og buste op i teatrets tilskuerfoyer, og von Müllens forældre stiftede et legat i sønnens navn.

Tegninger 
 Kunstsamleren og maleren Elna Fonnesbech-Sandberg (tegning, 1939, Den Kongelige Kobberstiksamling); samme udført som farvelagt radering
 Skuespillerinde fru Bodil Lindorff (ca. 1943)
 Tegnede portrætter bl.a. af skuespillere; desuden tegninger, akvareller og raderinger fra rejser i Frankrig og Italien

Kilder og eksterne henvisninger

Eksterne henvisninger 
 

Bent
Teaterskuespillere fra Danmark
Ofre for clearingmord under Besættelsen
Danskere i 1900-tallet
Personer fra København
Tegnere fra Danmark
Thanh Hoa

Thanh Hóa er en vietnamesisk by. Det er hovedstaden i provinsen Thanh Hóau. Befolkningen er 393.244 indbyggere (2012). Thanh Hóa er 137 km syd for Hanoi. Sao Vang Lufthavn er 45 km fra centrum.

Byer i Vietnam
Otto von Müllen

Ernst Ludvig Otto von Müllen (29. juni 1906 i København – 12. oktober 1995) var en dansk maler.

Karriere 
Hans forældre var møbelsnedker, senere kriminaloverbetjent Ernst Mogens von Müllen og Helga Hansen Wonsel. Müllen blev uddannet malersvend 1924 og var elev af Kunstakademiet i forårssemestret 1929 under Aksel Jørgensen. Han var også elev af P. Rostrup Bøyesen 1931-35. 1941 modtog han et stipendium fra De Bielkeske Legater. Han var i Paris og Schweiz 1930 og besøgte Sverige, Norge, England, Irland og Holland 1962. 

Otto von Müllen har især malet livet fra markedspladserne, i cirkus og i forlystelsesparker. Derudover har han udført landskabsmalerier, især fra Bornholm og Fyn. 

Han blev gift 11. august 1937 i København med Gertrud Arnesen (30. januar 1907 smst. – 21. februar 1995), datter af maskiningeniør, kaptajn ved Hærens Tekniske Korps, senere direktør Christian Georg Arnesen og Valborg Würtz.

Udstillinger 
 Kunstnernes Efterårsudstilling 1930, 1939, 1942, 1944-46, 1950
 Charlottenborg Forårsudstilling 1939
 Kunstnernes Påskeudstilling 1950-51; 17 i alt, 1947-48
 Svendborg 700 års jubilæumsudstilling 1953
 2 x 140 billedkunstnere, Nikolaj, København 1973
 S.A.K., Svendborg 1981
Separatudstillinger:
 Tjørnelund, Gothersgade, København 1929
 Ramme-Larsen, Klosterstræde, København 1933
 Kunstboden i Hyskenstræde, København 1934 (s.m. Jonna Lützhøft og Steffen Petersen)
 Arnbaks Kunsthandel, København 1940
 Kunstbygningen, Filosofgangen, Odense 1950
 Athenæum, København 1956

Værker 
 Selvportræt (1928)
 Portrætstudie (udst. 1930)
 Silderøgeri i Allinge, stormvejr (udst. 1933)
 Cafe Phønix, Dyrehavsbakken (udst. 1933)
 Snelandskab, Amager (udst. 1934)
 Portræt af Gertrud (1934)
 Vinter på Dyrehavsbakken (1934)
 Madam Blå i vindueskarmen (1938)
 Opstilling (udst. 1939)
 Interiør (udst. 1939)
 Kramers Varieté på Bakken (udst. 1940)
 Engblommer (1942)
 Sommermarked i Svendborg (1945)
 Cirkus Miehe (udst. 1945)
 Efterår i Botanisk Have (udst. 1946).
 Bag cirkusteltet (udst. 1956)
 Sommermarked i Svendborg (udst. 1956)
 Karusselbillede (udst. 1956)
 Grand Café, Oslo (udst. 1956)
 Havnepladsen i Svendborg (udst. 1956)
 Cirkusartister (udst. 1956)
Skriftlige arbejder:
 Digtsamlingen Sommertanker ved vintertid, 1958, med egne illustrationer
 digte til Vild Hvede

Kilder og eksterne henvisninger 
 

Otto
Personer fra København
Danskere i 1900-tallet
Malere fra Danmark
Digtere fra Danmark
Dansksprogede forfattere fra Danmark
Jakob Adriansen von Mollengraff

Jakob Adriansen von Mollengraff (Mølengraf, måske oprindeligt Molengracht), også kendt som Jacob van Møllen (virksom 1618-1655) var en dansk maler, født i Amsterdam. Han er stamfader til slægten von Müllen, som tidligere fejlagtigt er blevet antaget for en adelsslægt fra Tyskland.

Han tog 1618 borgerskab i Ribe, i hvis borgerskabsbog han kaldes Jacob van Møllen. Sammen med Jakob Bartholomesen var han især aktiv som maler i landsbykirker på Ringkøbingegnen, 1640 i Nørre Omme Kirke, 1651 i Rindum Kirke, 1654 i Borris og Ulfborg Kirker. Bevarede prøver på de to kompagnoners arbejder, som ikke lader sig skelne, er de talrige pulpiturbilleder i Ulfborg, Hee, Stadil og Ringkøbing Kirker med profeter og apostle, dels i hel figur, dels brystbilleder.

En 1682 til Ribe Sankt Katharine Kirke skænket lysearm med hans navn kan være en mindegave fra hans svigersøn.

Kilder 
 Weilbachs Kunstnerleksikon, 2. udgave

Slægten Müllen
Personer fra Amsterdam
Danskere i 1600-tallet
Malere fra Danmark
Charlotte Sophie Müller

Charlotte Sophie Müller (28. juni 1764 i København – 11. februar 1810 sammesteds) var en dansk tegner.

Hendes forældre var stempelpapirforvalter, senere konferensråd Friederich (Fritz) Adam Müller (1725-1795) og Martha Sophie Garboe. Hun har som ganske ung udført en portrættegning, der blev stukket af J.F. Clemens, og som forestillede kunstnerindens morfader, provst Rasmus Garboe (død 1784). Hun var ugift og er begravet på Assistens Kirkegård.

Kilder 
 Weilbachs Kunstnerleksikon, 2. udgave
 T. Vogel-Jørgensen i Berlingske Tidende, 19. maj 1941.

Tegnere fra Danmark
Danskere i 1700-tallet
Danskere i 1800-tallet
Charlotte Sophie
Personer fra København
Carl Müller (litograf)

Carl Frederik Müller (ca. 1812 – 18. maj 1848 i København) var en dansk litograf.

Han var udlært som litograf i Tyskland og indvandrede i begyndelsen af 1840'erne til Danmark på opfordring af den norske maler J.C. Dahl, der kendte ham fra Dresden. Han arbejdede her hos Em. Bærentzen & Co., hvor han traf Adolph Kittendorff og I.W. Tegner. Disse tre dygtige unge mennesker besluttede at købe Brdr. Berlings litografiske Institut, en plan der dog aldrig blev til virkelighed på grund af Müllers tidlige død.

Han døde ugift og er begravet på Assistens Kirkegård.

Værker 
 Marcus Gjøe Rosenkrantz (Den Kongelige Kobberstiksamling)
 Elisabeth Henriette Bruun de Neergaard (Den Kongelige Kobberstiksamling)
 Johann Wolfgang von Goethe (efter 1817, Thorvaldsens Museum)
 Københavnske prospekter (serie udgivet af Em. Bærentzen med fransk og dansk tekst)

Kilder og eksterne henvisninger 
 

Litografer fra Danmark
Danskere i 1800-tallet
Aage Leidersdorff

Aage Leidersdorff (10. april 1910 i København – 19. februar 1970 i Gentofte) var en dansk fægter. 

Aage Leidersdorff, der repræsenterede Fægteklubben Cirklen, deltog ved Sommer-OL 1932 i Los Angeles, Sommer-OL 1936 i Berlin samt Sommer-OL 1948 i London. Aage Leidersdorff deltog på fleuret, kårde og sabel både individuelt og for hold. De bedste placeringer blev opnået ved Sommer-OL 1932 for hold, hvor resultaterne var en fjerde og to femte pladser. 

I 1945 blev Aage Leidersdorff tildelt avisen BT’s guldpris, som årets sportsnavn. 

Han havde fra 1942 pelsvaremagasinet Aage Leidersdorff Pelse på strøget i København. Forretningen blev grundlagt i 1908 af hans far Aage Leidersdorff (født 1882).

Eksterne henvisninger 

 Sports referencer 
 BT's Guld
 DIS-Forum :: AneEfterlysning :: Leidersdorf/Leidesdorf

 

Fægtere fra Danmark
Danskere i 1900-tallet
Personer fra København
Deltagere for Danmark ved sommer-OL 1932
Deltagere for Danmark ved sommer-OL 1936
Deltagere for Danmark ved sommer-OL 1948
Buntmager
Sajjad Karim

Sajjad Haider Karim (født 11. juli 1970) er siden 2004 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Personer fra Blackburn
Timothy Kirkhope

Timothy John Robert Kirkhope (født 29. april 1945) er siden 1999 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Personer fra Newcastle upon Tyne
Jean Lambert

Jean Denise Lambert (født 1. juni 1950) er siden 1999 britisk medlem af Europa-Parlamentet, valgt for Green Party of England and Wales (indgår i parlamentsgruppen G-EFA).

Medlemmer af Europa-Parlamentet fra Storbritannien
Sarah Ludford

Sarah Ludford (født 14. marts 1951) er siden 1999 britisk medlem af Europa-Parlamentet, valgt for Liberal Democrats (indgår i parlamentsgruppen ALDE).

Medlemmer af Europa-Parlamentet fra Storbritannien
Briter i 1900-tallet
Briter i 2000-tallet
George Lyon

George Lyon (født 16. juli 1956) er siden 2009 britisk medlem af Europa-Parlamentet, valgt for Liberal Democrats (indgår i parlamentsgruppen ALDE).

Medlemmer af Europa-Parlamentet fra Storbritannien
David Martin (skotsk politiker)

David Martin (født 26. august 1954) er siden 1984 britisk medlem af Europa-Parlamentet, valgt for Labour Party (indgår i parlamentsgruppen S&D).

Medlemmer af Europa-Parlamentet fra Storbritannien
Linda McAvan

Linda McAvan (født 2. december 1962) er siden 1998 britisk medlem af Europa-Parlamentet, valgt for Labour Party (indgår i parlamentsgruppen S&D).

Medlemmer af Europa-Parlamentet fra Storbritannien
Personer fra Bradford
Arlene McCarthy

Arlene McCarthy (født 10. oktober 1960) er siden 1994 britisk medlem af Europa-Parlamentet, valgt for Labour Party (indgår i parlamentsgruppen S&D).

Medlemmer af Europa-Parlamentet fra Storbritannien
Emma McClarkin

Emma McClarkin (født 9. oktober 1978) er siden 2009 britisk medlem af Europa-Parlamentet, valgt for Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Edward McMillan-Scott

Edward Hugh Christian McMillan-Scott (født 15. august 1949) er siden 2004 britisk medlem af Europa-Parlamentet, valgt for Liberal Democrats (indgår i parlamentsgruppen ALDE).

Medlemmer af Europa-Parlamentet fra Storbritannien
Anthea McIntyre

Anthea McIntyre (født 29. juni 1954) er trods sit nederlag ved Europa-Parlamentsvalget i 2009 siden 2011 britisk medlem af Europa-Parlamentet, medlem Konservative Parti (UK) (indgår i parlamentsgruppen ECR).

Medlemmer af Europa-Parlamentet fra Storbritannien
Claude Moraes

Claude Ajit Moraes (født 22. oktober 1965) er siden 2004 britisk medlem af Europa-Parlamentet, valgt for Labour Party (indgår i parlamentsgruppen S&D).

Medlemmer af Europa-Parlamentet fra Storbritannien
Mike Nattrass

Mike Nattrass (født 14. december 1945) er siden 2004 britisk medlem af Europa-Parlamentet, valgt for UK Independence Party (indgår i parlamentsgruppen Europa for frihed og demokrati).

Medlemmer af Europa-Parlamentet fra Storbritannien
Personer fra Leeds
Bill Newton Dunn

William Newton Dunn (født 3. oktober 1941) er siden 1999 britisk medlem af Europa-Parlamentet, valgt for Liberal Democrats (indgår i parlamentsgruppen ALDE).

Medlemmer af Europa-Parlamentet fra Storbritannien
Jim Nicholson

James Frederick Nicholson (født 29. januar 1945) er siden 1989 britisk medlem af Europa-Parlamentet, valgt for Ulster Unionist Party (indgår i parlamentsgruppen ECR).

Medlemmer af Europa-Parlamentet fra Storbritannien
Personer fra Armagh